**Puy de Dôme** on lepotilassa oleva tulivuori Ranskassa Auvergne-Rhône-Alpesin alueella Puy-de-Dômen departementissa. Vuoren itäosa ja huippu on Orcinesin ja länsiosa Ceyssatin kunnan alueella.

Puy de Dômen kartta
Puy de Dôme kuuluu Ranskan keskiylängön Chaîne des Puysin tulivuoriketjuun, joka koostuu noin 80:sta tulivuoresta. Puy de Dôme on ketjun nuorimpia, ja se syntyi noin 11 000 vuotta sitten.

Historia
--------

Toisella vuosisadalla roomalaiset rakensivat vuoren huipulle Mercuriuksen temppelin. Temppeli oli tärkeä pyhiinvaelluskohde ja sieltä oli näkymä itään yli pääkaupungin Augustonemetumin (Clermont-Ferrand). Temppelin rauniot ovat yhä olemassa, ja huipulla on observatorion yhteydessä Mercuriuksen temppelin museo.

1600-luvulla Blaise Pascal, joka oli kotoisin läheisestä Clermont-Ferrandista, käytti Puy de Dômea vahvistaakseen tyhjiön olemassaolon teorian. 19. syyskuuta 1648 tehtiin koe, jossa Blaise Pascalin lanko kiipesi Puy de Dômen rinnettä elohopeabarometrin kanssa. Nousun aikana hän kirjasi elohopean alenemisen ja nousun laskeutuessaan. Näin havainnoitiin ilman painovoiman vaihtelu korkeuden mukaan. Pascalin kokeilu luo perustan ilmakehän tutkimuksille. Noin kaksisataa vuotta myöhemmin perustettiin ensimmäinen pysyvä vuoristo-observatorio Puy de Dômen huipulle professori Émile Alluardin johdolla. Observatorio vihittiin käyttöön 22. elokuuta 1876, siitä tuli maailmankaikkeuden tieteiden observatorio vuonna 1986.

Vuonna 1907 rakennettiin Puy de Dômen huipulle johtava raitiovaunulinja. Sen tarkoituksena oli kuljettaa matkailijoita vuoren huipulle. Linja lopetettiin vuonna 1925 kannattamattomana. Vuonna 2012 otettiin käyttöön Panoramique des Domes -hammasrata. Sen avulla 400 henkilöä pääsee huipulle viidessätoista minuutissa. Radalla on myös tarkoitus suojella luontoa, ja samalla matkailijoilta kiellettiin autolla kulku vuoren huipulle.

Vuosina 1956 ja 1957 vuoren huipulle rakennettiin televisiomasto, joista on tullut oleellinen osa Puy de Dômen siluettia.

Vapaa-aika
----------

Ensimmäinen riippuliitolento Puy de Dômen huipulta tehtiin vuonna 1973. Sen teki kaksi pariisilaista tulevan riippuliiton pioneeria. Nykyään lajin harrastajat ovat paikasta erottamattomia.

Puy de Domen huipulle johtaa kaksi vaelluspolkua, jotka alkavat Panoramique des Dômesin pysäköintialueelta: Chemin Chèvres (4,9 km, 3 h) ja Chemin de Muletiers (3,9 km, 2 h). Ensimmäinen vie vaeltajat huipulle pohjoista puolta pitkin, ja sieltä on näkymät Puy Parioulle, Puy des Goulesille ja Puy de Cômelle. Chemin de Muletiers kulkee ylös vuoren eteläpuolta pitkin. Polku on hyvin kuljettavissa ja jyrkkä (2,3 km vaellusta ja 350 metrin nousu). 

  

* Puy de Dômen huippuPuy de Dômen huippu
* Mercuriuksen temppeliMercuriuksen temppeli
* TV-mastoTV-masto
* Panoramique des DômesPanoramique des Dômes
* Riippuliitäjiä Puy de Domen rinteelläRiippuliitäjiä Puy de Domen rinteellä
* Uusia vaelluspolkujaUusia vaelluspolkuja

Lähteet
-------

1. 1 2 3 4 5  Histoire Puy de Dôme. Viitattu 1.10.2023. (ranskaksi)
2. ↑  Le temple de Mercure Augustonemetum. Viitattu 1.10.2023. (ranskaksi)
3. ↑  Histoire Puy de Dôme. Viitattu 1.10.2023. (ranskaksi)
4. ↑  Hiking to the summit Clermont Auvergne Tourisme. Viitattu 1.10.2023. (englanniksi)
5. ↑  Saint-Léonard-de-Noblat > Puy de Dôme Tour de France 2023. Viitattu 1.10.2023. (englanniksi)

Aiheesta muualla
----------------

* Kuvia tai muita tiedostoja aiheesta **Puy de Dôme** Wikimedia Commonsissa